Barnasants

PI DE LA SERRA - Concert especial #Barnasants25
2020-01-10 20:00 (Europe/Madrid)
Divendres 10 de gener a les 20:00h a Cotxeres de Sants 12/15€
LA CANÇÓ VE DE UN LLOC ON NINGÚ MANA
D’acord, molt bé, ho va dir el Leonard Cohen. I, a on va la cançó? Doncs a Barcelona des de fa 25 anys, la cançó va al Barnasants. No és poca cosa!
Cada any el Barnasants ha aixecat tossut la persiana del seu refugi anti mordassa per poder escoltar veus i cançons que son testimoni de lluita dels pobles, cançons que qui mana no vol sentir, anhels de llibertat d’arreu. Com el primer dia, ara fa 25 anys, content estic de participar del sarau portant les meves cançons que venen d’un lloc on ningú mana. Gràcies Pere pel refugi.
Quico Pi de la Serra

OVIDI 25 - Concert inaugural #Barnasants25
2020-01-24 20:30 | Cotxeres de Sants, Carrer de Sants 79, Barcelona, Catalunya, 08014, Espanya
Divendres 24 de gener a les 20:30h a les Cotxeres de Sants 12/15€ Entrades anticipades exahurides

(Ovidi Montllor 1995-2020)
Mai no se’n va sempre és qui torna.
Sí, això i així i sense saber-ho, va arrencar el dia que l’Ovidi va marxar de vacances i ens vam quedar muts enmig del carrer. Érem vailets desconcertats en un món ja injust i desigual; i sí, ja ocupàvem carrers contra la intempèrie. Això va continuar des de marges i tangents, sí, un 2006 quan, contra la llei del silenci i els planificadors de l’oblit, joves precaris van desbordar i omplir un Palau –el de la Música– per recordar l’obrer de la paraula d’Alcoi i desobeir l’absurd. Això va anat eixamplant-se, boca orella i gota a gota i pel desconcert de gestors i inquisidors, quan el 2015 l’Any Ovidi va esdevenir una xarxa arrelada d’actes col·lectius, retrobades compartides i resistències comunes: des de baix, mai des de dalt. I també: Ovidi3 havia de durar aleshores un dia i va mutar clandestí en Ovidi4 –gràcies, Mireia– i durant cinc anys arran de terra. Ja marxàvem, per poder tornar algun dia, i perquè estàvem més perduts que l’Ovidi a la transició del 1978 i perquè encara volem. I de sobte, tan lluny i tan a prop, ens plou aquest 2020 zapatista –el foc i la paraula–, que ens recorda i xiuxiueja que des del 1995, allà on anem, t’hi portem posat, Ovidi. Xops de memòria, molls de tu. Per dins i per fora. I encara dempeus. I tu sempre allà, en els moments bons –sí i sempre– però sobretot, contra tants moments dolents. Perquè amb tu –company, artista, cantant, pallasso– tot continua sent possible. La vida, per exemple…

JOANJO BOSK - OLESA DE MONTSERRAT
2020-01-25 19:30
Dissabte 25 de Gener a les 19:30h Auditori de la Casa de Cultura d’Olesa de Montserrat 4€

DIRECTE AL BARNASANTS
Joanjo Bosk presenta el seu darrer treball, “Directe al Barnasants” (Musica Global 2019) enregistrat a la Sala Planeta de Girona i que recull algunes de les cançons que el cantant a anat composant i interpretant al llarg d’aquests anys d’etapa en solitari. Amb una selecció de cançons de part de la seva discografia i en especial del seu últim treball “Camí d’aigua” que inaugurava la XXIII a edició del festival.
Un disc i un directe imprescindibles per a conèixer el potencial i l’essència d’aquest cantautor d’arrel rockera que s’acompanyarà sobre l’escenari per Lluís Costa a la guitarra elèctrica i veus i Toni Medialdea a la guitarra acústica.

OVIDI 25 a CENTELLES #Barnasants25
2020-01-25 20:00
Dissabte 25 de gener, a les 20:00 h. Casal Francesc Macià (Centelles) Preu: 15€
(Ovidi Montllor 1995-2020)
Mai no se’n va sempre és qui torna.
Sí, això i així i sense saber-ho, va arrencar el dia que l’Ovidi va marxar de vacances i ens vam quedar muts enmig del carrer. Érem vailets desconcertats en un món ja injust i desigual; i sí, ja ocupàvem carrers contra la intempèrie. Això va continuar des de marges i tangents, sí, un 2006 quan, contra la llei del silenci i els planificadors de l’oblit, joves precaris van desbordar i omplir un Palau –el de la Música– per recordar l’obrer de la paraula d’Alcoi i desobeir l’absurd. Això va anat eixamplant-se, boca orella i gota a gota i pel desconcert de gestors i inquisidors, quan el 2015 l’Any Ovidi va esdevenir una xarxa arrelada d’actes col·lectius, retrobades compartides i resistències comunes: des de baix, mai des de dalt. I també: Ovidi3 havia de durar aleshores un dia i va mutar clandestí en Ovidi4 –gràcies, Mireia– i durant cinc anys arran de terra. Ja marxàvem, per poder tornar algun dia, i perquè estàvem més perduts que l’Ovidi a la transició del 1978 i perquè encara volem. I de sobte, tan lluny i tan a prop, ens plou aquest 2020 zapatista –el foc i la paraula–, que ens recorda i xiuxiueja que des del 1995, allà on anem, t’hi portem posat, Ovidi. Xops de memòria, molls de tu. Per dins i per fora. I encara dempeus. I tu sempre allà, en els moments bons –sí i sempre– però sobretot, contra tants moments dolents. Perquè amb tu –company, artista, cantant, pallasso– tot continua sent possible. La vida, per exemple…

JOAQUIN CARBONELL a l'AUDITORI BARRADAS #Barnasants25
2020-01-26 19:00 | Auditori Barradas, Rambla Just Oliveras, 56, L'Hospitalet de Llobregat
Diumenge 26 de Gener a les 19.00h a l’Auditori Barradas 16 €
El cantautor aragonès recordarà enguany que cinquanta anys enrere va pujar en un escenari per primera vegada, el 1969. Va ser al Teatre Marín de Terol i a la vora hi tenia José Antonio Labordeta, professor seu a l’institut. A les mateixes taules, el dia 13 d’abril, es gravarà un disc en directe que recorrerà tota la seva trajectòria, recordant els títols més significatius. Cançons com La peseta o Mi patria. Al Barnasants presentarà aquest enregistrament commemoratiu.

PILMAIQUÉN al Harlem Jazz Club #Barnasants25
2020-01-30 19:45 | Harlem Jazz Club, Comtessa de Sobradiel, 8, Barcelona
Dijous 30 de gener a les 19.45h al Harlem Jazz Club 9/12€
Pilmaiquén és una cantautora argentina nascuda a Santa Fe i que actualment viu a cavall entre Barcelona i Buenos Aires.
Les seves cançons estan travessades per la poesia de la Trova cubana i la Trova rosarina enriquida amb una forta influència de la gran diversitat sonora que aporta el folklore llatinoamericà.
Pilmaiquén presentarà “Atemporal”, el seu tercer àlbum en solitari, un treball que ha rebut el suport i reconeixement de la Fundació SGAE i de l’Instituto Nacional de la Música a Argentina, i que va ser guanyador del certamen “Composició de Cançó Popular” al programa “Ibermusicas”.

ANDREU VALOR amb DAVIDE CASU
2020-01-30 20:30 | Poco Loco Club, Via Gramsci 8, Alguer, Sàsser, 07041
Dijous 30 de gener a les 20.30h al Pocoloco de L’Alguer 10€ amb el nou disc del Davide Casu de regal
Cocentaina. País Valencià. 1978. Vuit discs discogràfics. 1000 concerts. Renovació constant. En fase de metamorfosi, el cantautor valencià consolida la seva trajectòria arriscant el concepte amb una nova sonoritat. Buscant l’equilibri entre “Poemitza’t”, un disc amb el que ha recorregut part de la mediterrània amb la qual es basa aquest projecte de poemes musicats de tot l’àmbit de parla catalana, trencant fronteres en indrets com França i Anglaterra, mentre ens descobreix el que serà el seu nou treball discogràfic, el vuitè, anomenat “Insurrecte”. Tota una declaració d’intencions en els temps que corren. Poesia, missatge, reflexió i ètica, no falten en una proposta que tracta la música i la lletra d’una manera inseparable i on el desig de navegar des dels sentiments més personals per a fusionar-los amb els col·lectius tracten de manifestar l’exigència per la dignitat, la llibertat i els drets d’existir, conforme sempre ha fet la “cançó”, des dels detalls més quotidians als exigents com a ciutadà d’un món que ha perdut el seu rumb. Una llengua, una manera d’entendre la vida, de contar-la i de construir-la a prop de les persones com a eix vertebrador entre la cultura, el planeta i la humanitat. “Viure vol dir prendre partit” i ara és el nostre moment.

Norge Batista
2020-01-31 19:45 - 21:00 | Harlem Jazz Club, Comtessa de Sobradiel, 8, Barcelona
Divendres 31 de gener, a les 19:45 h. Harlem Jazz Club (Barcelona). Preu: 9€/12€
El trobador originari de Las Tunas, Norge Batista, porta una proposta d’acostament a la “Trova Cubana”. Un recorregut que parteix amb cançons de la “Trova Tradicional” fins la “Nueva Trova”.
Cançons dels clàssics d’aquest gènere a l’illa com Miguel Matamoros, Compay Segundo, Silvio Rodríguez i Pablo Milanés, entre d’altres. També composicions de el propi Norge que apareixen recollides en quatre àlbums i diverses antologies. Incorpora a més temes de joves cantautors cubans que posseeixen una obra rellevant. Un espectacle variat, una barreja de sones, guarachas i cançons interpretades amb un estil personal i fresc.

HUGO MAS AL CCC OCTUBRE
2020-01-31 20:00 | Octubre CCC, Carrer de Sant Ferran, 12, València, País Valencià, 46001
Divendres 31 de gener, a les 20:00 h. CCC L’Octubre (València). Preu: 9€/12€
L’artista alcoià torna a la música d’autor després d’uns anys dedicat a l’Spoken-word acompanyat per la banda de punk-jazz Cavallo. Deu anys després del llançament del seu primer disc, i armat només amb veu i guitarra, Hugo fa un recorregut pels temes més emblemàtics d’aquell àlbum, ret homenatge amb versions de l’amic i cantautor piemontès desaparegut Gianmaria Testa, reprèn la musicació de poemes amb cançons inèdites de poetes com l’alcoià Joan Valls o l’argentí Alejandro Bekes, i mostra nous temes en català i éuscar que formen parts de propers discos i que seran presentats els pròxims mesos.

ANNA ROIG & ÀLEX CASSANYES BIG BAND PROJECT al TEATRE JOVENTUT #Barnasants25
2020-01-31 20:30 | Teatre Joventut, Joventut, 4, L'Hospitalet de Llobregat
Divendres 31 de gener a les 20.30h al Teatre Joventut 20 €
La Tendresse – Hommage aux belles chansons

Catorze músics, un director/arranjador i una intèrpret sobre l’escenari. La unió entre les cançons franceses que més li agraden a l’Anna Roig i les composicions exquisides i curoses de l’Àlex Cassanyes. Cançons de Jacques Brel, Claude Nougaro, Serge Gainsbourg, Barbara i altres autors que, al descobrir-les i enamorar-se’n, l’Anna havia anat guardant en un calaix esperant poder-les cantar algun dia. Casualment, totes amb algun punt d’aquesta tan necessària tendresa de la que sovint sembla que estigui mancada el món. Arranjaments amb l’equilibri just entre potència i dolçor, com la tendresa. Plens de matisos, com la tendresa. Perfectes per gaudir encara més d’aquestes cançons, amb una nova sonoritat que els ret un grat homenatge, tant per l’exquisidesa en l’escriptura de l’acompanyament musical com per la delicadesa dels músics en la seva interpretació.

ÁNGEL PETISME a LUZ DE GAS #Barnasants25
2020-01-31 21:00 - 21:30 | Luz de Gas, Carrer de Muntaner, 246, Barcelona
Divendres 31 de gener, a les 21:00 h. Sala Luz de Gas (Barcelona). Preu: 12€/15€
Gracias por la luz
Pel vint-i-cinquè aniversari de Barnasants, el trobador i poeta aragonès, establert a Barcelona, ens ha preparat un concert irrepetible i antològic dedicat als seus divuit discos, amb especial atenció als seus dos nous treballs recentment apareguts.
Pilar, dedicat a la seva mare, i els poemes de La camisa de Machado (Prix International de Littérature Antonio Machado). Les cançons de Petisme, acompanyat de Carlos Huerta (acordió, piano i clarinet) i Esmeralda i Malibú, les seves guitarres acústiques, adquireixen ara una sonoritat mediterrània, intima i lluminosa que impregna de màgia, comunicació, lírica i resistència el cor de l’oient. A més, per a homenatjar e José Antonio Labordeta que tantes vegades va actuar a Barnasants, quan es compleixen deu anys de la seva mort, Ángel Petisme visitarà alguna de les seves cançons més palpitants.

GUIEM SOLDEVILA A MANACOR #Barnasants25
2020-02-01 08:00 - 17:00 | Auditori del Conservatori de Manacor, Carrer de sa Fàbrica, 2, Manacor, Illes Balears, 07500
Dissabte 1 de febrer. 19:30h a l’Auditori del Conservatori (Manacor, Mallorca) Entrada Lliure
Fins demà o la propera metamorfosi
Presentació en format íntim del darrer disc del músic, cantant i compositor menorquí Guiem Soldevila “Fins demà o la propera metamorfosi”(Satelite K, 2018) gravat entre França, Barcelona i Menorca, que marca un nou cicle en la seva trajectòria artística donant pas a un llenguatge personal on la música s’expandeix des del pop al clàssic, del folk a la sensibilitat acústica, a més de poemes musicats de Ponç Pons, Joan Salvat-Papasseit o Sonia Moll, entre d’altres.
Guiem Soldevila – Veu, piano i guitarra
Pau Cardona – Cello

Glòria Julià al Harlem Jazz Club
2020-02-01 19:45 | Harlem Jazz Club, Comtessa de Sobradiel, 8, Barcelona
Dissabte 1 de febrer, a les 19:45 h. Harlem Jazz Club (Barcelona). Preu: 9€/12€
Vers en dins en directe
Glòria Jullià i Víctor Leiva presenten un espectacle que parteix, com és habitual, de la poesia. Després del seu “Ocellada”, un homenatge al poeta mallorquí J. M. Llompart, Glòria Julià i Víctor Leiva ofereixen un seguit de cançons en format acústic del seu grup Vers Endins, així com també poemes d’autores catalanes i alguna versió de cantautors com Ovidi Montllor o Guillem d’Efak.
Partint sempre dels versos com a eix vertebrador, enfilen sons i melodies d’estils molt diversos: des de cançons populars a reggae o blues.

Marina Rossell a Formentera
2020-02-01 20:30 - 22:00 | Sala de Cultura (Cinema), Avinguda de Porto-Salè, Sant Francesc, Formentera
Dissabte 1 de febrer, a les 20:30h. Sala de cultura (Cinema) de Formentera. Entrada Lliure
Cançons de resistència
Una de les veus més dolces de Catalunya segueix fent camí, ara amb cançons de lluita. Després de grans èxits i homenatges a l’amic i admirat Georges Moustaki Marina Rossell revisita temes que han marcat història. Ho fa com si cantés un sol paisatge, un moment clau. Cantarà melodies que són gairebé himnes, com la “Bella Ciao” -amb els Manel- que van popularitzar els partisans italians, o la mítica “Lili Marleen”, que va unir els bàndols dels alemanys i dels aliats.

JOAN AMÈRIC A LUZ DE GAS #Barnasants25
2020-02-01 21:00 | Luz de Gas, Carrer de Muntaner, 246, Barcelona
Dissabte 1 de febrer, a les 21:00H a la Sala Luz de Gas (Barcelona) preu: 12/15€
Perquè sóc Poble
Bellesa i compromís s’abracen per a definir l’obra d’aquest autor considerat un referent per la premsa especialitzada i pels autors més respectats del gènere.
Còmplice i vinculat al Barnasants des dels orígens, Joan Amèric ens convida a una passejada íntima per l’univers de les seues cançons. Un univers particular i obert habitat per sirenes, idees i somnis. Joan Amèric repassarà cançons del seu repertori i s’acompanyarà sobre l’escenari amb la flautista Altea Martínez

PABLO GUERRERO A L'AUDITORI BARRADAS #Barnasants25
2020-02-02 19:00 | Auditori Barradas, Rambla Just Oliveras, 56, L'Hospitalet de Llobregat
Diumenge 2 de febrer, a les 19:00 h. Auditori Barradas (L’Hospitalet de Llobregat) 15€
Mundos de andar por casa
Pablo Guerrero s’ha dedicat a la petita artesania de fer cançons, a cuidar les paraules, a gravar discos com un alquimista musical. Allunyat de tothom, Pablo Guerrero ha anat desgranant una obra treballada minuciosament, amb parsimònia, alternant-la amb les edicions dels seus llibres de poemes.
L’any 1969 va publicar la seva primera cançó, Amapolas y espigas, iniciant una renovació de la música popular que ha marcat la seva obra al llarg dels anys. L’any 1972 la publicació de A cántaros, va convertir aquesta cançó en un himne dels perseguidors d’utopies.
El seu darrer àlbum, Mundos de andar por casa, parla del planeta com una casa: amb la idea que el món pot canviar si l’imaginem d’una altra manera, Guerrero torna a caminar per territoris creatius inigualables i ens anima a creure en un projecte col·lectiu que es troba a faltar, la imaginació al poder i el poder de la imaginació com a mitjans per arribar a un futur que volem que sigui ara.

PI DE LA SERRA – Concert especial #Barnasants25 a Palma
2020-02-04 08:00 - 17:00
Dimarts 4 de febrer, a les 20:00h Teatre Principal de Palma (Mallorca) 20€
LA CANÇÓ VE DE UN LLOC ON NINGÚ MANA
D’acord, molt bé, ho va dir el Leonard Cohen. I, a on va la cançó? Doncs a Barcelona des de fa 25 anys, la cançó va al Barnasants. No és poca cosa!
Cada any el Barnasants ha aixecat tossut la persiana del seu refugi anti mordassa per poder escoltar veus i cançons que son testimoni de lluita dels pobles, cançons que qui mana no vol sentir, anhels de llibertat d’arreu. Com el primer dia, ara fa 25 anys, content estic de participar del sarau portant les meves cançons que venen d’un lloc on ningú mana. Gràcies Pere pel refugi.
Quico Pi de la Serra

PEPET I MARIETA & XANGUITO AL HARLEM JAZZ CLUB #Barnasants25
2020-02-06 19:45 | Harlem Jazz Club, Comtessa de Sobradiel, 8, Barcelona
Dijous 6 de febrer, a les 19:45 h. Harlem Jazz Club (Barcelona). Preu: 9€/12€
Mallorquins i Catalans
Pepet i Marieta i Xanguito són dos cantautors enamorats de les seves terres natals, un provinent de les terres de l’Ebre i l’altre de Mallorca.
Les seves cançons properes i descarades parlen de l’essència de la vida, de les tradicions i del caràcter de les seves gents. Malgrat que les seves diferències dialectals sovint els confonen, ambdós es consideren cosins units per la llengua, la cultura i la passió per l’espectacle.
Mallorquins i catalans és un espectacle a quatre mans on els dos cantautors-còmics ens presenten els seus millors temes, adobats amb un diàleg humorístic, fresc i de vegades polèmic, ja que com canta Tomeu Penya, “com més cosins més endins”.

Montse Castellà a València
2020-02-06 20:00 - 21:30 | Octubre CCC, Carrer de Sant Ferran, 12, València, País Valencià, 46001
Dijous 6 de febrer, a les 20:00 h. CCC L’Octubre (València). Preu: 9€/12€
Després d’haver col·laborat amb Joan Baez, Paco Ibáñez i Txarango i amb més de vint anys als escenaris i quatre discos a la butxaca, Castellà continua defensant que l’alegria quant més s’utilitza, molt menys es gasta i amb aquest esperit la cantautora i activista tortosina ofereix un concert antològic en el que, en format acústic i usant la cançó com a eina de transformació social, repassa les millors cançons del seu repertori, carregat de lluita, optimisme i sensibilitat. Perquè no sempre es pot guanyar però no totes les derrotes són irreversibles i perquè, si fem camí, la vida mai no abandona el valents.

Ivette Nadal i Caïm Riba a València
2020-02-07 20:00 - 22:00 | Octubre CCC, Carrer de Sant Ferran, 12, València, País Valencià, 46001
Divendres 7 de febrer, a les 20:00 h. CCC L’Octubre (València). Preu: 9€ /12€
L’àngel i la infermesa del pensament
Ivette Nadal torna amb un nou llibre de poemes que s’edita (entre febrer-març) amb l’editorial cafè central. I en fa un espectacle combinant la seva guitarra acústica amb guitarres elèctriques, veus i efectes buscant l’essència de l’ànima i l’àngel de les cançons mitjançant la nova producció i la nova forma de cantar-les i recitar-les.
Tot lligant els seus poemes nous amb cançons dels seus 5 discs i temes de nova volada. Actualment ens presenta de la mà d’en Caïm Riba a la guitarra, uns nous arranjaments amb un so cosmopolita, amb nous aires rítmics, jugant amb petits estralls de rumba, i aires més alegres, però destaca sobretot una nova actitud escènica i interpretativa.

JABIER MUGURUZA & BERNARDO ATXAGA
2020-02-07 20:30 | Teatre Joventut, Joventut, 4, L'Hospitalet de Llobregat
Divendres 7 de febrer, 20:30 h. Teatre Joventut (L’Hospitalet de Llobregat). Preu: 20 €
Geltokiak izarretara (Estacions cap a les estels)
Amb motiu del 25 aniversari del Festival BarnaSants – cançó d’autor, el director Pere Camps encarrega un projecte especial al cantautor basc Jabier Muguruza
L’encàrrec consisteix en fer un recorregut per la cançó basca de temps anteriors, des de la mirada de Jabier. Una mirada retrospectiva, sense nostàlgia, però amb amor i reivindicació d’aquesta part del llegat deixat per aquests autors durant anys.
La opció conceptual de Jabier Muguruza ha estat la de fer les versions de 15 temes publicats en el passat per cantants en llengua basca; temes que tenen un lloc privilegiat en la geografia afectiva-musical de l’artista.
Jabier Muguruza estarà acompanyat també per l’escriptor Bernardo Atxaga recitant el seus textos.

BORJA OLIVES a Palma
2020-02-07 20:30 - 22:00 | La Tertulia, Palma
Divendres 7 de febrer, a les 20:30 h. a La Tertulia (Palma). Preu: Taquilla inversa
Cantautor emergent de Menorca, amb 15 anys, funda Desconnectats, un grup de versions Pop Rock en el qual toca la guitarra elèctrica. Més tard, inicia Oratge, on interpreten temes de Folk, Jazz i Funk. El 2018, comença a fer públiques les seves cançons, on destaquen temes com Amor de Poeta i Enterra. Els seus temes, acompanyats per la guitarra, donen especial importància en la lletra, cantada de forma rítmica i amb trets de Rap. Compromès amb la terra i la cultura, les creacions combinen la reivindicació punyent amb una intimitat sincera, passant per estils com Pop, Rumba i Ska.

GUILLE JOVÉ AL CC ALBAREDA #Barnasants25
2020-02-08 19:45 | Centre Cultural Albareda, albareda, 22, Barcelona
Dissabte 8 de febrer, a les 19:45 h. Centre Cultural Albareda (Barcelona). Preu: de 9€/12€
Memoria del Barro
Recull d’un grapat de cançons que resulten en un recital de quilòmetre zero, proper, sincer, aferrat a la terra i amb molta rebel·lia. En paraules del mateix cantautor “En aquest moment en el que ens trobem, tenint a la nostra disposició la major quantitat d’informació de la història de la humanitat, les històries essencials, que mereixen la pena ser explicades, es dilueixen entre la dictadura d’allò urgent i banal.“
És per tot això que l’artista invoca a la memòria del fang, per a intentar recuperar algunes d’aquestes històries; resucitar-les per a tornar-les a l’imaginari col·lectiu, tal i com feien els antics trobadors. La lluita de les dones a la Castella del segle XIX, el desastrós final del municipi de Riaño l’any 1987, la resistència del Maquis durant la postguerra, les idees per les quals mereix la pena lluitar com llavors que resisteixen l’hivern, els paisatges forjats al pas de les pastures, el camperolat, la música tradicional, l’aire sanador de les muntanyes o el poble com a lloc de trobada amb la família que ja no està aquí.

Feliu Ventura a l'Auditori de Barcelona #Barnasants25
2020-02-08 21:00 | L’Auditori de Barcelona, Lepant, 150, Barcelona
Dissabte 8 de febrer, a les 21:00 h. L’Auditori de Barcelona (Barcelona). Preu: 15€/18€
Convocatòria
El nou disc de l’autor i cantant de cançons Feliu Ventura és un treball que conté 11 noves perles i que destaca per haver estat totalment confegit a la seva estimada Xàtiva: de la integritat de la gravació, mescla i mastering fins al disseny i la impressió del magnífic llibre-llibreta que l’atresora. ‘Convocatòria’ és també, finalment, el primer àlbum de cançons pròpies del xativí d’ençà d’aquell llunyà ‘Música i lletra’, que aparegué l’11 de setembre de 2011, i que consolidà l’artista en el panorama de la cançó mediterrània després dels seus primers discos ‘Alfabets de Futur’ (2006), ‘Que no s’apague la llum’ amb Lluís Llach (2005) i ‘Barricades de paper’ (2003). Aquests darrers 9 anys, però, Feliu Ventura no ha parat. En el camp discogràfic ha posat en circulació el vinil del directe de celebració dels 20 anys de trajectòria ‘Vers l’infinit’ (2013) i la seva rèplica de versions i adaptacions (només disponible en digital) ‘Referents’ (2014), a més d’editar l’EP ‘Montserrat’ (2016) i el llarga durada ‘Sessions Ferotges’ (2018) en col·laboració amb el trio català de reggae lo-fi Xerramequ i els Aborígens, amb els quals revisà obra d’Ovidi Montllor i peces pròpies per jamaicanes; en el camp literari edità la seva primera novel·la amb Sembra Llibres el 2015, titulada ‘Com un record d’infantesa’ i als escenaris no ha deixat d’oferir vetllades en solitari, en clau reggae o amb l’espectacle “Llibres. Batalles. Cançons” amb Xavi Sarrià.

MARIA DEL MAR BONET AMB LA BEGUES BIG BAND #Barnasants25
2020-02-08 21:30 | Teatre El Goula, Centre Cívic El Roure Plaça de l'U d'Octubre de 2017, núm. 1, Begues, Catalunya, 08859
Dissabte de 8 de febrer. 21:30h Teatre El Goula del CC El Roure (Begues). Preu:26/27€
En record de l’Ovidi i en Guillem, 25 anys de BarnaSants
Maria del Mar Bonet ha festejat el món del jazz i el swing en alguns trams de la seva extensa trajectòria des que estrenà l’any 1979 la celebrada peça Jim, quan – en clau d’homenatge a Billie Holiday – en Quico Pi de la Serra l’adaptà al català per a una sèrie de recitals al Teatre Romea de Barcelona anomenats Per Corpus al Romea.
Ha cantat Gershwing i algun estàndard de jazz escollit en desenes de recitals durant la seva llarga trajectòria.
El 2020 en fa vint-i-cinc de la mort dels enyorats Ovidi Montllor i Guillem d’Efak. I Maria del Mar Bonet s’acompanya d’una vintena de músics a escena, recuperant algunes de les peces emblemàtiques de la seva trajectòria quan – en ocasions – ha caminat pel món dels estàndards del jazz , tot recordant alhora l’Ovidi i en Guillem.
El Jazz i el swing americà de la Big Band Begues, i la veu de Maria del Mar Bonet entregant-t’hi les olors , els paisatges i els sons de la Mediterrània, resulten una comunió artística que converteixen el concert en un únic continent musical a l’escenari.

Pedro Burruezo & Medievalia Camerata amb Rafel Arnal al Barradas
2020-02-09 19:00 | Auditori Barradas, Rambla Just Oliveras, 56, L'Hospitalet de Llobregat
Diumenge 9 de febrer, a les 19:00 h. Auditori Barradas (L’Hospitalet de Llobregat). Preu: 15 €
Mística i eròtica, homes i dones sense límits al món medieval
Pedro Burruezo, de la mà de la Medievalia Camerata i els seus excel·lents músics, més les aportacions exemplars d’en Rafel Arnal, ens apropen a la revolució infinita, la més íntima: el misticisme i l’erotisme. Dues formes d’amor sense límits que trenquen les barreres del món terrenal i que tenen l’èxtasi per objectiu.
Ens proposen un concert en el qual recuperen històries i melodies antigues amb una mirada contemporània. Principalment peces morisques, joies sefardites cantades en “ladino”, cançons dedicades a dones místiques de la cristiandat… i alguna cançó trobadoresca d’aires medievals…
Tot amb una interpretació nova, bella, trencadora. Cançons que ens regalen les oïdes des d’una nova perspectiva que conjumina el prisma contemporani i l’arrel medieval.
Pedro Burruezo, veu, guitarra, mandola d’Algèria, percussions, Maia Kanaan, viola, veu, Jordi Ortega, violoncel, Robert Santamaría, qanun, Jordi Rallo, percussions, Rafel Arnal, veu.

POL CRUELLS AL HARLEM JAZZ CLUB #Barnasants25
2020-02-09 19:00 | Harlem Jazz Club, Comtessa de Sobradiel, 8, Barcelona
Diumenge 9 de febrer, a les 19:00 h. Harlem Jazz Club (Barcelona). Preu: 9€/12€
Fanzín
El darrer disc de Pol Cruells, és sens dubte el seu treball més polièdric. Amb una presentació més pròpia d’una revista alternativa que d’un disc convencional, les lletres de les cançons s’acompanyen d’un fanzín amb un missatge plàstic que vol anar més enllà del sonor. El Fanzín en sí és un homenatge als autors gràfics dels còmics per adults dels anys 80, un imaginari apocalíptic ple de crítica social, fantasia, ciència ficció i erotisme, que trencava amb l’època franquista i que va marcar l’adolescència del músic. Pel què fa als continguts, la reivindicació del paisatge mediterrani a “Posidònia” i la crisi mediambiental a “L’últim iceberg” se sumen al drama de la migració a la Mediterrània a “L’onada” o de la situació política a “Quan surti d’aquí”.
L’univers musical de Pol Cruells és resultat d’una personal fusió entre el folk mediterrani i l’anglosaxó, amb unes cançons que orbiten prop del pop però que apunten a la world music. El baixista i cantant de Sabadell ha publicat ja quatre discs de llarga durada. Inicia la seva discografia amb Passeu, passeu… (Gorvijac, 2011) un disc amb aires d’Americana, i segueix amb Casa i vent (RHRN, 2013) on es fa evident el seu tarannà mediterrani. Amb Astronauta de terrat (Microscopi, 2015) consolida el seu so actual. Enguany publica Fanzín (Microscopi, 2019) el seu registre més madur on aposta decididament per la temàtica social combinant la frescor del pop i la calidesa orgànica del folk, el seu segell personal.
Els músics habituals que acompanyen Pol Cruells són Albert Carbonell a les guitarres, Xavi Castanys a la mandolina, i Ramon Aragall a la bateria. Pol Cruells compagina la seva trajectòria en solitari amb la seva faceta de baixista de les gires d’Els Amics de les Arts i d’altres artistes amb qui col·labora esporàdicament com Joana Serrat.

BORJA OLIVES al HARLEM JAZZ CLUB
2020-02-13 19:45 | Harlem Jazz Club, Comtessa de Sobradiel, 8, Barcelona
Dijous 13 de febrer, a les 19:45 h. Harlem Jazz Club (Barcelona). Preu: 9€/12€
Cantautor emergent de Menorca, amb 15 anys, funda Desconnectats, un grup de versions Pop Rock en el qual toca la guitarra elèctrica. Més tard, inicia Oratge, on interpreten temes de Folk, Jazz i Funk. El 2018, comença a fer públiques les seves cançons, on destaquen temes com Amor de Poeta i Enterra. Els seus temes, acompanyats per la guitarra, donen especial importància en la lletra, cantada de forma rítmica i amb trets de Rap. Compromès amb la terra i la cultura, les creacions combinen la reivindicació punyent amb una intimitat sincera, passant per estils com Pop, Rumba i Ska.

Clara Fiol i Joan Vallbona a Ciutadella (Menorca)
2020-02-14 19:30 - 21:00 | Ciutadella Antiga, Ciutadella, Menorca, Espanya
Divendres 14 de febrer a les 19:30 h. Espai St. Josep Ciutadella Antiga, Menorca. Taquilla Inversa

Clara Fiol (veu) i Joan Vallbona (guitarra) fa tres anys que volten pels escenaris. Es prenen la trobada com un joc per explorar-se els racons. Ho fan amb la música i la paraula, les sonoritats elèctriques de la guitarra o els cants tradicionals. A l’edició passada del Barnasants presentaven Silueta (Ona Musicat, 2018), un disc de cançons pròpies que beuen del pop, el jazz o la música d’arrel. Ara presenten Petiteses, un clam a la senzillesa a través de composicions originals i versions. En un món brutal i sobreinformat, cerquen la cura en la música petita, i hi troben una nova immensitat.

EMILIO RÚA AL HARLEM JAZZ CLUB #Barnasants25
2020-02-14 19:45
Divendres 14 de febrer, a les 19:45 h. Harlem Jazz Club (Barcelona). Preu: 9€/12€
Cantautor gallec que porta 20 anys editant discs majoritàriament en gallec. En concert presenta diversos temes propis de la seva extensa discografia, com Vida Mina que va ser escollida com una de les deu millors cançons gallegues de tots els temps, així com versions i adaptacions de temes universals i populars de la seva terra, sempre amb una visió moderna de la música barrejant la tradició i l’actual. En el seu últim disc Duets canta a duo amb Víctor Manuel, Pablo Milanés, Rozalén, Sole Giménez, Carlos Goñi, Javier Álvarez, etc. Actualment porta 37 anys en la música des que va començar a cantar en el grup familiar Concorde Atenea amb el seu pare i els seus quatre germans a l’edat de set anys.
